Boodskap van advokaat Thys Giliomee | Mossel Bay Advertiser
Boodskap van advokaat Thys Giliomee
Munisipale bestuurder van Mosselbaai munisipaliteit, advokaat Thys Giliomee
Monday, 20 July 2020, 20:25
MOSSELBAAI NUUS - Teen hierdie tyd weet inwoners reeds dat die Tuinroete 'n brandpunt in die stryd teen die COVID-19 coronavirus is. Wat waarskynlik minder bekend is, is dat Mosselbaai die kern van daardie brandpunt is met huidig 816 geregistreerde gevalle, waarvan meer as die helfte, naamlik 428 gevalle positief is.
Dit is hierdie 428 positiewe gevalle wat 'n gevaar vir die res van die gemeenskap inhou, veral aangesien terugvoer daarop dui dat nie almal hulle hou by die isolasie of kwarantynvereistes nie.
Daar is wel nuwe regulasies betreffende kwarantynvereistes gepubliseer. Voortaan sal positiewe gevalle slegs vir 10 dae in kwarantyn hoef te wees. Ek doen 'n dringende beroep op inwoners om streng te hou by die vereistes.
Algemeen word aanvaar dat 'n persoon wat aan die virus blootgestel is, binne vier tot sewe dae simptome sal toon, terwyl die meeste gevalle vanaf dag vyf simptomaties is. Ek vra weer dat persone wat vermoed dat hulle blootgestel was aan die virus hulle sal laat toets sodat ons as gemeenskap teen die verspreiding van die virus beskerm kan word.
Mosselbaai-munisipaliteit het die afgelope naweek 'n kollega weens die coronavirus verloor. Ek wil my opregte medelye met mnr Masithi Retsha se gesin en geliefdes betoon. Mnr Retsha was verbonde aan die munisipaliteit se Infrastruktuurdienste-afdeling.
Die coronavirus laat ongelukkig sy merk op die munisipale werksmag en tans is sowat 10% van amptenare óf in isolasie, óf in kwarantyn.
Op 'n meer positiewe noot, is dit verblydend dat die George Lughawe môre heropen, en Mosselbaai-munisipaliteit verwelkom die hervatting van vlugte na en van die distrik. Ons bedank ook die lughawe-bestuur vir die harde werk wat tot hierdie stap gelei het.
Mosselbaai is oop vir besigheid, en hoop om eersdaags nie net besigheidslui nie, maar ook vakansiegangers en toeriste terug te kan verwelkom. Alle fasiliteite in ons dorp is ingestel op die veiligheid en gesondheid van ons inwoners en ons besoekers - dit is tyd om ons ekonomie weer die hupstoot te gee wat dit nodig het.
Ek doen weer eens 'n beroep op inwoners om verantwoordelik en versigtig op te tree - dra asseblief u gesigmasker, handhaaf 'n veilige afstand van ander persone, bly tuis sover moontlik en tree verantwoordelik en voorkomend op.
Message from the municipal manager of Mossel Bay, advocate Thys Giliomee
By now, residents are aware that the Garden Route is a hotspot in the fight against the COVID-19 coronavirus. What is probably less well known is that Mossel Bay is the core of that hotspot. Currently, we have 816 registered cases, of which more than half, namely 428 cases, are COVID-19 positive.
It is these 428 positive cases that pose a danger to the rest of the community, especially as feedback suggests that not everyone adheres to the isolation or quarantine requirements.
New regulations regarding quarantine requirements were published. Henceforth, positive cases will only have to quarantine for 10 days. I urge residents to strictly adhere to these requirements.
It is an accepted norm that any person exposed to the virus will show symptoms within four to seven days, while most cases are symptomatic from day five. I urge persons who suspect that they may have been exposed to the virus and who experience symptoms to have themselves tested.
This past weekend the Mossel Bay Municipality lost a colleague due to the coronavirus.
I express my sincere condolences to Mr. Masithi Retsha's family and loved ones. Mr. Retsha was attached to the municipality's Infrastructure Services department.
The coronavirus, unfortunately, leaves its mark on the municipal workforce and as a result, about 10% of our officials are either in isolation or in quarantine.
On a more positive note, the George Airport reopens tomorrow, and Mossel Bay Municipality welcomes the fact that flights to and from the district will resume. We also thank the airport management for the hard work that led to this step.
Mossel Bay is open for business and hopes to be able to welcome back not only business people but also holidaymakers and tourists. Facilities in Mossel Bay are focused on the safety and health of our residents and our visitors - it's time to give our economy a well-deserved boost.
I again urge residents to act responsibly and carefully - please wear your face mask, maintain a safe distance from other people, stay at home as if possible, and act responsibly and preventively.
Read more about: boodksap thys giliomee mosselbaai munisipaliteit munisipale bestuurder
Posted on: 20:25 Mon, 20 July 2020